<b>תשובה </b>כל דבר אשר יבא אחר גמר אכילת הפת וזה הוא הנקרא אחר הסעודה ודאי צריך ברכה לפניו ולאחריו ואם הוא דבר הבא מחמת הסעודה דהיינו שרצה להמתיק הפה לא יברך עליהם ואפילו יאכלם לבדם ויודע לכם כי אלו הנקראים קטאיף פת הוא וחייבים בחלה ולזה אם אכל אחד מהם לבדו אחר האכילה לא יברך עליהם לא בתחלה ולא בסוף אמנם אותם הקטאיף שנותנים בתוכה דברים אחרים ומטגנים אותם זהו אצלי פת הבאה בכסנין וצריכים ברכה בתחלה בורא מיני מזונות ולבסוף ברכה אחת מעין שלש ושאר מיני מתיקה העשויים מהסוכא"ר ומדבש שמערב בהם נש''א (פי' קמח דק מאד העושים מחטים שרוים במים עד שיבקעו) יברך עליהם שהכל ואל יטעה אתכם האומר כי צריך לברך בורא מיני מזונות מפני הנש''א אשר בו וכאשר ביארנו בחיבורנו הגדול ספר משנה תורה: וכתב משה